Drøftelse af arbejdsmiljøet 202X
I denne sag lægges der op til at Lokal MED/personalemøde med MED-status drøfter arbejdsmiljøet.
Arbejdsmiljøloven stiller krav om, at arbejdsmiljøorganisationen gennemfører en årlig arbejdsmiljødrøftelse med henblik på at tilrettelægge det kommende års arbejdsmiljøarbejde.
Den årlige arbejdsmiljødrøftelse skal blandt andet danne grundlag for at:
· Vurdere, om det seneste års arbejdsmiljømål og aktiviteter er nået
· Hvilken effekt er der opnået? Med afsæt i arbejdsmiljødata fra SafetyNet (registrerede hændelser, APV og handlingsplaner), sygefraværsstatistik og erfaring.
· Identificere væsentlige arbejdsmiljøudfordringer og udviklingstendenser.
· Fastlægge overordnede mål og prioriteringer for det kommende års arbejdsmiljøindsats med afsæt i ovenstående.
· Drøfte samarbejdet i arbejdsmiljøorganisationen og behov for justeringer fx antal:
- årlige møder i arbejdsmiljøgrupperne
- sikkerhedsrunderinger
· Drøfte kompetenceudviklingsbehov (fx workshops i arbejdsmiljøugen uge 43).
Spørgsmål til drøftelse
1. Hvilke arbejdsmiljømæssige udfordringer og udviklingstendenser ser vi i arbejdsmiljødataene?
2. Hvilke arbejdsmiljømæssige udfordringer bør have særligt fokus det kommende år?
3. Hvilke mål og succeskriterier skal kendetegne arbejdsmiljøindsatsen?
4. Er organiseringen af arbejdsmiljøarbejdet hensigtsmæssig?
5. Er der behov for særlige kompetenceudviklingsaktiviteter eller supplerende uddannelse?
6. Hvordan kan sammenhængen mellem arbejdsmiljø-, trivsels- og sygefraværsindsatser styrkes?

Det indstilles, at udvalget:
1. Gennemfører den årlige overordnede arbejdsmiljødrøftelse.
2. Fastlægger overordnede arbejdsmiljømæssige fokusområder og mål for det kommende år.
3. Tager stilling til eventuelle initiativer vedrørende organisering, samarbejde og kompetenceudvikling i arbejdsmiljøorganisationen.


